als_Latn dik_Latn sag_Latn
Pas Inva Mulës, Ermonela Jahos, edhe tenori i njohur shqiptar Ramë Lahaj do të interpretojë në skenë me Plaçido Domingon. Tenori shqiptar këto kohë është në përgatitje të një koncerti të madh, ku do të interpretojë bashkë me tenorin legjendar Plaçido Domingo. Lajmi është bërë i ditur nga vetë Lahaj, i cili edhe ka publikuar një video teksa shihen gjatë provave me të madhin Domingo në Meksikë. Në rrjetin social Facebook, Ramë Lahaj, po ashtu ka shkruar se është shumë i nderuar që ka një shans të tillë për të kënduar së bashku me Domingon. “Në prova me tenorin legjendar Plaçido Domingo, jam aq i nderuar që do të kem një shans për të kënduar së bashku me të. Zoti të bekoftë Maestro!”, ka shkruar Ramë Lahaj. Në aktivitetin e tij operistik tenori Ramë Lahaj ka spikatur në skena të ndryshme të operave në botë. Ai ka performuar në shtëpinë e operas në Australi Sydney, operën e famshme muzikore “La Traviata”. “Ky produksion është mjaft i famshëm dhe i pëlqyeshëm, por debutimi i sopranes Lorina Gore dhe i tenorit Ramë Lahaj në Shtëpinë e Operas Australiane, i kanë dhënë mbrëmjes shumë shkëlqim”, shkruante atë kohë Simon Parris, një kritik i muzikës profesionale të teatrove, i operës dhe baletit, në një kritikë dhënë shfaqjes së Lahajt. Gore dhe Lahaj kanë performuar shkëlqyeshëm rolin e Violetës dhe të Alfredit në këtë opera, e cila mori shumë vlerësime. “Lahaj ka qenë tenori që e ka luajtur më së miri rolin e Alfredos, qysh kur Gianluca Terranova e ka interpretuar këtë rol në hapjen e Handa Opera në Sidney. Lahaj është një aktor i mrekullueshëm. Ai e përcjell me shumë emocione karakterin e Alfredit te publiku, i cili shndërrohet nga një adhurues i zjarrtë në një dashnor të pasionuar, deri në zemërimin e tij të pa mend dhe te pikëllimi. Tenori përcjell shumë bukur takimin e parë dhe të turpshëm me Violetën”, thuhet më tej në artikull. Me interpretimin e tij tenori shqiptar ka lënë shumë përshtypje me këndimin dhe por dhe me aktrimin në skenën e teatrit të madh australian. Ramë Lahaj e ka filluar karrierën muzikore kur ishte 21 vjeç dhe ka përfunduar studimet në Akademinë e Arteve në Tiranë në vitin 2008. Së fundmi prezenca e tij në teatrot e kryeqyteteve botërore i ka dhënë tenorit mjaft famë. Deri më tani ai ka fituar dy çmime prestigjioze në gara ndërkombëtare. Lahaj është fitues i çmimit “Riccardo Zandonai”, nga gara Riva del Garda në Itali, dhe i çmimit “Ritorna Vincitore”, garë kjo në Napoli të Italisë.
Majlinda Bregu, ish -ministre e integrimit në qeverinë "Berisha...
Deputeti i PD-së, Astrit Patozi në takimin anti-Basha të zh...
Ish-kreu i LSI-së, Petrit Vasili ka reaguar me ngjarjet rënda q&...
Deputeti demokrat Ridvan Bode mori pjesë në mbledhjen e kritik...
Prej disa vitesh Ballkani po përjeton një rritje domethën&e...
Ylli Manjani deklaron në Ora News se nuk do ta pranojë mandatin ...
Skënderbeu, mbrëmë ka bërë ëndrrën real...
Nga Astrit Patozi/ Të nderuar miq, të nderuar anëtarë...
Sipas faturave të restoranteve që ka siguruar BIRN, ish-zyrtar&e...
Një ditë përpara se të mbahen zgjedhjet në Partin...
Zinedine Zidane, trajneri i Real Madridit, ka folur për të ardhm...
Kryeministri i Shqipërisë, Edi Rama, ka një pasuri të ...
Alvaro Morata ka dalë me një letër drejtuar Real Madridit. ...
Gjatë fjalës së tij me demokratët në Tiranës...
Astrit Patozi, nje nga rivalet e Lulzim Bashes ne PD, eshte pritur m...
I ftuar të marrë pjesë në dasmën e vëllait t...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn